Kudo

Ba Danö Niha, urifö nifotöi kudo, no oi la'ila niha, hiza urifö da'a lö hadöi sa'ae irugi ma'ökhö, eluahania lö mu'uri simane urifö tanöbö'ö. Ba li Indonesia latötöi faoma fogaoni; Kuda (Equus caballus mazui Equus ferus caballus) ya'ia da'ö sambua moroi ba gotalua zifulu spesies modern gurufö so'ono ma mamalia moroi ba genus Equus. I'otaria meföna, urifö da'a tenga sauri songawawa ba ndru'u, hiza no sambua gurifö ni'uri, me urifö da'a no so khönia hikaya he ba zifakhai ba wangalui (ekonomis) ba simanö göi ba hikaya tanöbö'ö. Kudo andre, no tobali lala ba gofanöŵa niha he ba wana'u ngawalö mbotoŵa ba tola göi i'ohe niha. Da'a alua ba zi ha'uga ngahönö silalö ofeta mane ma'ökhö.

Kudo andre, urifö sitola lakudoini ia niha, tola göi itundreheni ba wodöni ngawalö noro sabua simane goroba nifogaolo-gaolo. Tenga ha da'ö, ba mbanua soya kudo andre, no tobali ia göi famalala gö, nirino tobali diwo. Kudo andre molo'ö famahaö si no lafareso ira ere wa'atua-tua wa no oi la'ila niha we'aso kudo andre ba ndröfi si 4500 föna wa'atumbu Yesu, hiza awena oi la owuloi zitobali dane-dane ba wamaha'ö andre ba ndröfi si 2000 föna wa'atumbu Yesu.

Ba wehede Jawa kudo latötöi faoma fogaoni jaran, ba li Makassar lamane; jarang. 
Hiza so göi kudo si lö abua sibai, simane kudo moroi ba Arab, Morgan, Quarter Horse, Paint faoma Thoroughbred,  fa'abuania so ba zi 590 kg.

Ere wa'atua-tua no lalau ndregera ba wangalui hezo mböröta kudo andre, ba hiza no lafaehagö wa si'oföna sibai la domestikasi gurifö da'a ba ndröfi si 3500 föna wa'atumbu Yesu ma 5500 fakhe silalö fetaro ba Botai, Asia Tengah. Hiza, bua wangera-ngera da'a la tenaŵa ya'ira sambua angorudua ndra niha satua-tua ba wamahaö si no lafaehagö wurugö wamareso me döfi si 2021 silalö. Molo'ö furugö sekuens genom DNA kuda kuno, lasöndra wa padang stepa Eurasia Barat, tefaudu ba Volga-Don, sambua habitat kudo domestik modern. Tenga ha da'ö, kudo domestik modern da'a no mozawili baero wetaro Eurasia ba no la kuasoi wa'oya kudo sitohanöna ba naha da'ö. Fozawili kudo domestik modern andre, fendronga ira budaya material fakudosa, fao bakha khönia Kereta roda gigi ma kereta roda   moroi ba Kebudayaan Sintashta ba ndröfi si 2000 föna wa'atumbu Yesu.

Kudo andre, so zabua ba so göi zaoha. Kudo saoha simane; kudo moroi ba Arab, Morgan, Quarter Horse, Paint faoma Thoroughbred fa'abuania tola ikhamö ba zi 590 kg.

Kudo andre no oya sibai wanolonia niha, ba simanö göi zifakhai ba kebudayaan. Urifö da'a, si'oföna sibai la'oguna'ö sambua ba gotalua zoya sitobali ofanöŵa (hewan tunggangan) ya'ira sikoli ma suku-suku pengembara si findra-findra nahia (nomaden) ba gatua simanö göi ba danö simate (gurun) ba Asia Tengah faoma Utara. Nifalua gurifö andre soguna ba wa'auri niha ya'ia da'ö simane sondröni goroba solohe niha ma botoŵa soguna ba niha. Kudo, ba kebudayaan mosalahini fa lö tabi-tabi ma ba li Indonesia lamane kebebasan, fa'onekhe ma kecerdasan, faoma fa'abölö ma kekuatan. Ba zura mbaŵa Tionghoa, na ngaluo wa'atumbu ba shio kuda no la farisayoi wa situmbu andrö no niha sonekhe, si so fa'aro dödö ma mandiri, ba so khönia dödö si lö tabi-tabi ma berjiwa merdeka.Apakah tumbuhan/binatang tsb. diperdagangkan? Dalam bentuk apa? Sebesar apa keuntungan ekonomis yang diperoleh? Apa perannya dalam pendapatan satu negara?Adakah hal yang khusus pada tumbuhan/binatang tsb. yang tidak umum dan merupakan informasi berharga? Ada ritus khusus yang berhubungan dengan tumbuhan/binatang ini?Di sini ditulis daftar buku yang membahas tanaman/binatang tsb. dan belum disebut dalam tulisan.Di sini ditulis situs web utama yang membahas tumbuhan/binatang tsb. kalau ada''

Kategori:Bohou tesura
Kategori:Nias
Kategori:Aurifö